kurumikz/Cleaned-Kazakh-Wikipedia huggingface dataset:
Кунгсбакка

Кунгсбакка – Швеция қаласы.. Халланд лендегі Кунгсбакк коммунасының әкімшілік орталығы. Халқының саны 17 784 адам. Гётеборгтен 30 шақырым қашықтықта орналасқан. Қалада сауда саласына маманданған және қызмет көрсететін сонымен қатар өндіріс мекемелерінің бірнеше шағын және орта компаниялары бар. Жазба деректерде қала XV ғасырдан бастап пайда болған. 1846 жылы ортағасырлық қала құрылысы өрттің әсерінен жойылған. Дереккөздер
Кунгэльв

Кунгэльв – Вестра-Гёталанд лендегі Швеция қаласы.. Кунгэльв коммунасының әкімішілік орталығы. Халқының саны 21 139 адам. Гётеборгтен солтүстікке қарай 20 шақырым қашықтық жерде орналасқан. Қалада Скандинавияда бауыр өндіретіндердің арасында жетекші орынға ие болған, Göteborgs Kex компаниясының бас кеңсесі бар. 1676 жылы негізін салушы «Гамла-Кунгэльв» дат-швед соғысы уақытында қаланы өртеп, 1680 жылы шаһар бұрынғы орнына қайта келген. XVIII ғасырдың ортасында майшабақ аулау өндірісі қаланың одан әрі дамуына оң әсерін тигізген. Атақты адамдары *Аксельссон, Антон – хоккейші *Аксельссон, Пер-Юхан – хоккейші *Дёсе, Хелена – опера әншісі *Андерссон, Никлас – хоккейші *Андерссон, Микаэль – хоккейші Дереккөздер
Зарафшан

Зарашфан — Өзбекстанның Науаи облысындағы қала. Ол Қызылқұм шөлінде ірі алтын мен уран кен орындарының маңында орналасқан. Халық саны — 70 мыңнан астам. Тамдытау тауларының батыс беткейінде, Науаи-Үшқұдық тас жолының бойында орналасқан. Табиғаты Жартылай құмды, жартылай тасты аумақ Сырдария мен Әмудария өзендерінің аралығында орналасқан. Онда тек вегетациялық кезеңі қысқа өсімдіктер, жазғы ыстыққа (30°C дейін) және өте аз жауын-шашынға төтеп бере алатын шырынды түрлер ғана дами алады. Шөл жануарлары – дала мысықтары, жарқанаттар және көптеген улы жыландар және кесіртке. Негізінен жазық шөлді рельефте тегіс шыңдары, тік жартас беткейлері бар оқшауланған аздаған таулар бар. Олар тақтатастардың, әктастардың, граниттердің, палеозой жыныстарынан тұрады. Ең жақын қалалар және оларға дейінгі қашықтық Зарафшан — шағын қала. Халық саны бойынша өз елінде 29-шы орында (Өзбекстан), облыста 2-ші орында (Науаи облысы). Әлемдегі барлық қалалар арасындағы орны: шамамен 6695 орын. Ең жақын қалалар және оларға дейінгі қашықтық: Мұрынтау (33 км), Үшқұдық (83 км). Тарихы Қаланың негізі Өзбек КСР-і кезінде алтын өндіру мақсатында қаланған. Ол кезеңдерде Мұрынтау кен орнында өндірілетін алтын бүкіл КСРО аумағында өндірілетін алтынның жалыпы көлемінің 30 пайызын құрады. 1965 жылы Самарқаннан шыққан геологиялық-барлау тобы Бұқантау, Тамдытау және Мұрынтау таулары аймағында зерттеу жұмыстарын жүргізе бастады. Аймақта алтын және уран кен орындары табылғаннан соң, үкімет тарапынан Қызылқұм аймағын дамыту жайлы қаулы қабылданды. Осы уақыттан қаланың даму тарихы басталды. Бүкіл Одақ аймақтарынан кен орындарын игеру үшін жұмысшылар тартыла бастады. Спорт Соңғы жылдары көптеген спорт жарыстары өткізіліп келеді. Мәселен, 2003 жылы Пауэрлифтинг бойынша Азия біріншілігі, 2004 жылы ауыр атлетикадан Азия чемпионаты, желкенді спорт бойынша ТМД елдері арасында өткен халықаралық жарысы және т.б.спорт түрлері бойынша жарыстар ұйымдастырылған. Тек 2004 жылы ғана Зарашфанда түрлі дәрежедегі 150 спорттық шаралар өткізілген. Өнеркәсібі * "НГМК" (Алтын өндіру және өңдеу) мемлекеттік кәсіпорны; * "Amantay Gold Fields" (Алтын өндіру және өңдеу); * "Поток" АҚ(ет-сүт өнімдері); * Эмульсиялық-жарылғыш заттар өндіретін зауыт. Инфрақұрылымы Қалада Әмудариядан келетін су құбыры (шамамен 250 шақырым құбыр), кеңестік кезеңдегі сәулет жобалары бойынша жақсартылған 12 тұрғын үй, мәдени (мәдениет үйі, шығармашылық орталықтары), спорттық (стадион, бассейн, спорт залдары мен спорт кешендері), сауда (дүкендер, базарлар, сауда орталықтары), медициналық және басқа да мемлекеттік мекемелер мен бақтар бар. Зарафшан — қай жағынан алғанда да гүлденген қала. Алтын өндіру өте жоғары табыс әкеледі. Әлеуметтік салаға қыруар қаржы жұмсалады. Бұл қаланы Қызылқұм шөлдеріндегі нағыз оазиске айналдыруда. Дереккөздер
Ақшақар және жеті ергежейлі (мультфильм, 1937)

«Ақшақар және жеті ергежейлі» (ағылш. Snow White and the Seven Dwarfs) — режиссер Дэвид Хэндтің басшылығымен «Walt Disney Productions» студиясы 1937 жылы шығарған музыкалық фэнтези жанрындағы анимациялық фильм. Бұл туынды ағайынды Гриммдердің осы аттас ертегісіне негізделген және кинематограф тарихындағы тұңғыш толықметражды дыбысты түрлі-түсті (Technicolor) анимациялық туынды болып табылады. «Ақшақар және жеті ергежейлі» мультфильмін өндіру процесі үш жылдан астам уақытқа созылды. Сол кездегі киноиндустрия өкілдері бұл жобаның сәтті болатынына сенбей, оны «Диснейдің ақымақтығы» (Disney's Folly) деп атаған. Алайда, Уолт Дисней барлық қаржылық қиындықтарға қарамастан жобаны аяғына дейін жеткізді. Фильмді жасау барысында аниматорлар адам қозғалысын шынайы беру үшін «ротоскопия» әдісін және кадрға тереңдік беру үшін көп жоспарлы камераны (multiplane camera) қолданды. Фильмнің премьерасы 1937 жылдың 21 желтоқсанында Лос Анжелес қаласындағы «Carthay Circle Theatre» кинотеатрында өтті. Бюджеті 1,5 миллион долларға жуық болған туынды прокатта 418 миллион доллардан астам қаражат жинап, сол кезеңдегі ең табысты фильмдердің біріне айналды. Инфляцияны есепке алғанда, бұл туынды Солтүстік Америка кассасындағы ең табысты он фильмнің қатарына кіреді. Қазіргі құнға шаққандағы $2 297 000 000 табысымен ол әлі күнге дейін тарихтығы ең көп пайда әкелген анимациялық фильм болып саналады. Әлемдік деңгейде де инфляцияны есептегендегі табысы бойынша анимациялық фильмдер тізімінде көш бастап тұр. 1939 жылы Уолт Дисней бұл туындысы үшін арнайы «Оскар» сыйлығымен марапатталды. Академия оның анимация саласындағы жаңашылдығын бағалап, бір үлкен және жеті кішкентай мүсінше табыстады. Туынды әлемдік мәдениет пен кино өнеріне зор ықпал етті. Әсіресе, фильмдегі Фрэнк Черчилль мен Ли Харлайн жазған «Someday My Prince Will Come» және «Heigh-Ho» әндері классикалық музыкалық туындыларға айналды. 1989 жылы АҚШ Конгресс кітапханасы бұл фильмді «мәдени, тарихи немесе эстетикалық құндылығы жоғары» деп танып, Ұлттық фильмдер тізіліміне енгізді. «Ақшақар және жеті ергежейлі» барлық уақыттағы ең үздік анимациялық фильмдердің бірі болып саналады және Америка кино өнері институтының (AFI) нұсқасы бойынша ең үздік 10 анимациялық фильмнің көшін бастап тұр. Дереккөздер Сыртқы сілтемелер *
Фёдор Сергеевич Бондарчук

Фёдор Сергеевич Бондарчук – совет және орыс актері, режиссер, сценариші, клипмейкер, тележүргізуші. Актер және режиссер Сергей Бондарчуктың ұлы. Өмірбаян Фёдор Бондарчук 1967 жылы 9 мамырда Мәскеуде актриса Ирина Скобцева мен режиссер Сергей Бондарчук отбасында дүниеге келеді. Федор туылғанында әкесі 46 жаста, ал анасы 39 жаста болады. Ол әжесі Юлия Николаевнаның тәрбиесінде болады. Мәскеу қаласында Вернадский даңғылындағы № 31 ағылшын тілі бағытындағы көркемдік мектепті тәмамдайды. Сабағын өте нашар оқиды. 8 сыныпта Степан Михалковпен танысады. Мектепті бітіргеннен кейін ВГИК-тің режиссер-қоюшы факультетіне тапсырады. Армияда борышын өтейді, алғашында Красноярск оқыту бөлімінде, кейін Алабинде қызмет атқарады. 1989 жылы армиядан кейін оқуын жалғастырады. 1991 жылы институтты тәмамдағаннан кейін Степан Михалковпен бірігіп «Art Pictures Group» продюссерлік компаниясын құрады. 2005 жылы продюссер Дмитрий Рудовскиймен бірігіп «Art Pictures Studio» кинпокомпаниясының негізін қалайды. Отбасы *Әкесі – Сергей Федорович Бондарчук (1920-1994) – совет актёрі және режиссёр. *Анасы – Ирина Константиновна Скобцева (1927 жылы дүниеге келген) – кино актрисасы *Туған әпкесі – Елена Бондарчук (1962-2009) –актриса. *Жиені – Константин Крюков. *Әкесі жағынан әпкесі – Наталья Бондарчук (1950 туған) — актриса және кинорежиссёр, как актриса известна по фильму «Солярис». *Жиен інісі – Иван Бурляев (1976 жылы туған) *Әйелі – Светлана Витальевна Бондарчук (д. Рудская) (1968 жылы туған) – тележүргізуші, «HELLO!» және «Icon» журналдарының бас редакторы, актриса. *Ұлы – Сергей Бондарчук ( 1991 жылы туған). *Қызы – Варвара Бондарчук ( 2000 жылы туған). Фильмографиясы Актёр Мультфильмдерді дыбыстау Дубляж Режиссёр Продюсер Сценарий деректі фильм Дереккөздер
Лахольм

Лахольм — Халланд лендегі Швеция қаласы.. Лахольм коммунасының әкімшілік орталығы. Халқының саны – 5835 адам. Қалада Лахольм мұражайы орналасқан. Лахольмның тарихы XIII ғасырдан бастау алған. Шұрайлы жерде бой көтерген қаланың, стартегиялық маңызы зор болған. XIX ғасырда шаһар қолөнершілердің мекеніне айналған. 29 маусым Петр күнінде қалада жәрмеңкелер өтіп тұрған. Қазіргі уақытта қала экономикасында сауда ісі мен көлік қызметтері маңызды рөл атқарады. Дереккөздер
Яссы (Румыния)

Яссы – Румыниядағы қала. Халық саны 320 888 адам (2002 жылғы халық санағы бойынша). 1862 жылға дейін Молдав княздігінің астанасы болған. 1859 -62 жылдарда елдегі екі үкіметтің бірі Яссыда орналасты. 1711 жылы Дмитрий Кантемир Ресейге адалдығы жайында ант береді. 1916-18 жылдарда Антантамен байланыс орнатқан Румынияның үкіметі болады (Бухарестті австриялық әскерлер жаулап алған). 18 ғасырдан бастап халықтың көп бөлігін еврейлер құрады. Қалада идиште ойнайтын алғашқы еврей театры ашылады. Танымал тұлғалар *Кодряну, КорнелиуЗеля *Деляну, Ливиу *Музическу, Флорика *Паладе, Джордж Эмиль *Розе, Арнолд *Стурдза, Михаил *Виктор Надольский *Манджерон, Димитрие *Маринка, Анамария *Кортес, Виорика *Анка Паргель *Орлик, Филипп Степанович *Парфений (Агеев) (1806—1878) – Гуслиц Спасо-Преображенский монастырінің негізін салушы және діни жазушы. *Харет, Спиру – математик, астроном. Дереккөздер
Қаған (қала)

Қаған — Өзбекстандағы Бұхара облысында орналасқан қала, Қаған ауданының орталығы. Қаланың негізі 1888 жылы қаланған. Халық саны — 56 000 адам. Сипаттама Өзбекстанның оңтүстік-батыс бөлігінде, Зеравшан өзенінің жағасында орналасқан. Қаған теңіз деңгейінен 235 метр биіктікте орналасқан. Қала Өзбекстанның Бұхара, Самарқанд және Ташкент сияқты басқа қалаларымен байланыстыратын екі ірі магистральдың қиылысында орналасқан. Қала аумағында Бұхара-1 теміржол стансасы орналасқан. Климаты континенттік, жазы ыстық, қысы жұмсақ. Қала орналасқан аймақ құрғақ және құрғақ ауа райы аймағына жатады. Ең жақын қалалар және оларға дейінгі қашықтық Қаған – шағын қала. Халық саны бойынша өз елінде 24-ші орында (Өзбекстан), облыста 2-ші орында (Бұхара облысы). Әлемдегі барлық қалалар арасындағы орны: шамамен 5367 орын. Ең жақын қалалар және оларға дейінгі қашықтық: Бұхара (9 км), Галаасия (17 км), Ромитан (27 км), Қарауылбазар (31 км), Жондор (31 км), Уәбкент (33 км), Ғыждуан (43 км), Қызылтөбе (43 км), Шафырқан (44 км), Қаракөл (65 км), Алат (72 км), Мүбарак (73 км), Тыныштық (77 км), Канимех (79 км), Науаи (81 км), Қарман (83 км), Зафарабат (98 км), Түрікменабат (108 км, Түрікменстан), Мұғлан (115 км), Жаңа Мырышкер (115 км). Тарихы 1888 жылы Закаспий темір жолының Бұхара стансасы маңында орыс елді мекені ретінде құрылған. 1935 жылға дейін Жаңа Бұхара деп аталды. 1929 жылдан бастап қала. Қазіргі уақытта қала өзінің тарихы мен мәдени көрікті жерлерінің арқасында әлемнің әр түкпірінен туристерді тартуды жалғастыруда және дамып келеді. Өндіріс орындары Қағанда құрылыс материалдарын, жеңіл өнеркәсіп өнімдерін, тамақ өнімдерін шығаратын өнеркәсіп орындары бар. Қалада 3 ірі өнеркәсіптік кәсіпорын – «Каган Йог» акционерлік қоғамы, «Золотое волокнор» ашық акционерлік қоғамы, «Кагандонпродукт» ашық акционерлік қоғамы бар. Сонымен қатар, 3 бірлескен кәсіпорын құрылған: өзбек-ресей ынтымақтастығындағы «Петромарузгаз», өзбек-түрік ынтымақтастығындағы «Бухарогенч» және неміс KNAUF компаниясымен бірлесіп құрылған «Бухарожипс». Дереккөздер
Александруполис қаласы

Александруполис қаласы (Грекия) – Грекияның солтүстік-шығысындағы, Фракиядағы қала. Қаланың негізі біздің заманымызға дейінгі 340 жылы Ескендір Зұлқарнайын қаланған. 19 ғасырға дейін қазіргі қаланың орнында балықшылардың Дедеагач атты шағын қонысы болған. Аңыз бойынша үлкен ағаштың көлеңкесінде ақылды және кәрі ағаш өскен. Қаланы осы ағаштың құрметіне атаған. 19 ғасырда Стамбул мен Македонияның негізгі қалаларын біріктіретін теміржол торабының салынуы қаланың жақсы дамуына септігін тигізді. Бірінші дүниежүзілік соғыста (1914-1918) Болгарияның жеңілісінен кейін елеулі өзгерістер болжалды. Бейбітшілік келісімі бойынша Болгария Батыс Фракияның бір бөлігін Грекияға береді. Дегенмен Болгария Эгей теңізі арқылы жүктерін тасымалдауда Дедегач арқылы жүктерін өткізу құқығын сақтап қалды. Кейінірек Грекияның патшасы I Александр қалаға келеді. Ол бұл қалаға келген алғашқы патша болатын. Алдағы уақытта қаланы соның құрметіне Александруполис деп атайды. Дереккөздер
Арта қаласы (Грекия)

Арта қаласы (Грекия) – Грекия қаласы. Халық саны 19 435 адам (2001 жылғы халық санағы бойынша). Қазіргі қала біздің заманымызға дейінгі 640 жылы салынған Амбракия қаласының орнында орналасқан. Ал 11 ғасырдан бастап «Арта» атымен белгілі. 1203 жылы қаланы нормандар жаулап алады. 1204 жылы 4 крест жорығына қатысқан крестшілерге өтеді. Қала 1821 жылы болған гректік көтеріліске қатысады. 1881 жылы Берглин конгрессінің шешімі бойынша Грекияның қаласы болады. Дереккөздер
Волос қаласы

Волос қаласы (Грекия) — Грекиядағы қала. Халық саны 85 001 адам (2001 жылғы халық санағы бойынша). 19 ғасырда теңіз порты есебінде қаланған. Қаланың шеткі аймағындағы Иолкос көне қалаға қазба жұмыстары жүргізіліп жатыр. Грек мифологиясы бойынша Ясон және басқа аргонафтар Колхидаға жасаған жорықтарын осы қаладан бастаған. Қаладан шамамен 8 км қашықтықта Димини және Сескло көне қалалары зерттелген. Қаланың танымал тұрғындары *Джорджо де Кирико (1888—1978) — сюрреализмге жақын танымал итальяндық суретші. *Иоаннис Н. Аргирис (1913—2004) — танымал грек ғалымы. *Катерина Тану (1975 жылы туған) – 2000 жылғы олимпиада чемпионы, 2001 жылғы Әлем чемпионатының күміс жүлдегері (100 м жүгіру). *Лаврентиос Махерицас (1956 жылы туған) — танымал грек әншісі және сазгерi. Дереккөздер
Polyus Gold

«Полюс Золото» ААҚ— Ресей алтын өндіруші компаниясы. . Тарихы 2006 жылы негізі қаланған. Әлем бойынша және ресейдегі ең ірі алтын өндіретін орындардың бірі. Толық атауы — "Полюс Золото" ашық акционерлік қоғамы. Штаб-пәтері — Мәскеуде орналасқан. 2011 жылы 27 маусымда бас директоры Герман Пихоя (оған дейін бұл орынды Михаил Прохов болған). Директорлар кеңесінің төрағасы — Екатерина Сальникова. Қызметі Компанияның алтын өндіретін басты орындары Краснояр өлкесінде, Магаданда және Амур облыстарында орналасқан. 2006 жылдың 1 қаңтарындағы компанияның минералды-шикізат базасының қоры И+С1+С2 категориясы бойынша 1758 тоннаны құрайды. Дереккөздер
Драма қаласы

Драма қаласы (Грекия) — Грекиядағы қала. Халық саны 42 501 адам (2001 жылғы халық санағы бойынша). Қаланың көп жылдық тарихы бар және көптеген археологиялық ескерткіштер сақталған. Рим империясының кезінде қала Дравискос деген атпен белгілі болған. Ол маңызды сауда орталығы және Эгнатиев жолының маңындағы әскери лагерьдің орталығы болған. Қаланың аты Гидрама сөзінен шыққан деген болжам бар. Қаланы таудағы су көздері сумен қамтамасыз етеді. Бірінші балкан соғысынан кейін қаланы болгар әскерлері басып алады, ал екінші балкан соғысынан соң қала Грекияның құрамына өтеді. 1941-44 жылдары қаланы қайтадан болгар іскері басып алады. Өткен жылдары Драма экономикасы мата өнеркәсібіне негізделді, бірақ өнеркәсіптің бұл саласы жабылады. Халық тұрғындарының басқа көздері ауылшаруашылығына негізделген. Дереккөздер
Қаракөл (қала, Өзбекстан)

Қаракөл — Өзбекстан Республикасының Бұхара облысында орналасқан қала. Ол уәләят орталығы Бұхара қаласынан 60 км қашықтықта, Зарапшан өзенінің сағасындағы Қаракөл алқабында орын тепкен. Қаракөл қаласы — Қаракөл ауданының орталығы. Халқы Қаладағы тұрғындар саны 1975 жылы 5,6 мың адам болса, 1991 жылы 17,6 мың адамды құраған. Ал бүгінгі күні бұл сан біршама азайып тек 2162 тұрғын қалды. Географиясы Қала теңіз деңгейінен 190 метр биіктікте орналасқан. Ең жақын қалалар және оларға дейінгі қашықтық Қаракөл — шағын қала. Халық саны бойынша өз елінде 99-шы орында (Өзбекстан), облыста 5-ші орында (Бұхара облысы). Әлемдегі барлық қалалар арасындағы орны: шамамен 16264 орын. Ең жақын қалалар және оларға дейінгі қашықтық: Алат (10 км), Жондор (38 км), Түрікменабат (50 км, Түрікменстан), Бұхара (59 км), Галаасия (64 км), Қаған (65 км), Ромитан (65 км), Газли (76 км), Сейді (79 км, Түрікменстан), Уәбкент (80 км), Қарауылбазар (81 км), Шафырқан (88 км), Ғыждуан (97 км). Өндірісі Қалада мақта тазартатын зауыт және Чаржоу-Қаған желісіндегі теміржол стансасы орналасқан. Дереккөздер
Лидингё

Лидингё – Стокгольм лендегі Швеция қаласы.. Лидингё коммунасының әкімішілік орталығы. Халқының саны – 30 357 адам. Стокгольмнің солтүстік-шығысына қарай орналасқан. Storstockholm – деп аталатын Стокгольм мегаполисінің құрамына кіреді. Қала экономикасында қызмет көрсету компаниялары жетекші рөл атқарады. Лидингё түбегі 1744 жылы Банерлер отбасына тиесілі болған. XIX ғасырдың басында үлкен жерді байланыстырып тұратын қалқымалы көпір салынған. Осы ғасырдың орта шенінде Стокгольм тұрғындары бұл жерлерде бос уақыттарын өткізетін болған. Ал бірнеше онжылдықтан кейін біртіндеп саяжайлар тұрғызыла бастаған. 1910 жылы Лидингё қала типиес кент мәртебесіне ие болып, тұрғындарының саны 4500 адам болған. 1926 жылы қала санатын кірген. Дереккөздер
Игуменица қаласы

Игуменица қаласы (Грекия) – Грекияның солтүстік-батысындағы қала. Халық саны 17 000 адам (2006 жылғы халық санағы бойынша). Бұл Екінші дүниежүзілік соғыстан кейін қайта салынған елдегі жаңа қалалардың бірі. Ал көне заманда ол тек шағын балықшылардың қонысы болған. Түрік билігінің кезінде Грава деген атпен танымал болған. 1913 жылы түріктерден азат етіліп, 1938 жылы қазіргі атын иеленеді. Соңғы бірнеше жылда қала өзінің аймағын екі есе үлкейтті. Қаланың жылдам өсуіне негізінен екі фактор әсер етті: *Жаңа порттың құрылыс жұмыстары. Қазір порт көлемі бойынша үшінші орында. *«Эгнатия» автожолының салынуы. Ол Грекияның солтүстігі арқылы өтіп, Игуменицаны Янина, Салониками, Александруполисо жәнеТүркиямен байланыстырады. Дереккөздер
Питон (кинокомпания)

"Питон кинокомпаниясы"— Ресей киносеріктестігі. . Тарихы 2004 жылы "Мосфильм" киноконцерінің жаңынан ашылған. Толықметражды, деректі және көп сериялы фильмдер түсіреді.Бас директоры — Алексей Комаринский, бас продюсеры — Елена Ковалёва. Киносеріктестіктің бас кеңсесі "Мосфильм" киноконцерінің ғимаратында орналасқан. Фильмдері *За жизнь *Платон *Репортаж *Афганский призрак *Стая *Русское средство. Дереккөздер
Захаро қаласы

Захаро қаласы (Грекия) — Грекияның оңтүстік-батысындағы қала. Халық саны 6 739 адам (2001 жылғы халық санағы бойынша). Елордасы Афинамен қаланың ара қашықтығы 260 км. Захароға жақын жерде Грекияның маңызды археологиялық қазба орындары орналасқан. Қаланың солтүстігінде 24 км қашықтықта Көне Олимпия, ал батысында 45 км қашықтықта Эпикур Аполлонының ғибадатханасы орналасқан. Қаланың 180 жылдан аса тарихы бар. Қала өз дәрежесін 1881 жылы алады. Ауа райы Жерорта теңізіне лайықты: қысы ылғалды және жайлы, ал жазы ыстық және құрғақ. Дереккөздер
Кавала қаласы

Кавала қаласы (Грекия) – Грекияның солтүстік-шығысында Кавала шығанағының жағалауында орналасқан. Қала Симвволо тауының етегінде орналасады. Көлемі жағынан Македонияның екінші қаласы және порты. Халық саны 59 222 адам (2001 жылғы халық санағы бойынша). Негізін біздің заманымызға дейінгі 4 ғасырда Парос аралының тұрғындары қалаған. Оны Неаполис ( —«жаңа қала») деп атаған. Ол 1371-1912 жылдар аралығында Осман империясының құрамында болған. Көне қаланың жоғарғы жағында 15 ғасырда салынған Кавала қамалы орналасқан. 1912-13, 1916-18 және 1941- 45 жылдарда қаланы болгарлар жаулап алады. Соңғы жаулап алу гректер арасында көптеген адам шығынына әкеледі. Танымал тұлғалар *УмбертосАргирос (греч.Ουμβερτος Αργυρος) (1882—1963) — атақты грек суретшісі. *ТеодоросЗагоракис (греч.Θεόδωρος Ζαγοράκης) (1971—) — футболист, Грекияның құрама командасының капитаны, 2004 жылғы футболдан болған Еуропа чемпионатының жеңімпазы. Дереккөздер
Каламата қаласы

Каламата қаласы (Грекия) – Пелопоннесаның оңтүстік-батысындағы Грекияның қаласы. Халық саны 57 620 адам (2001 жылғы халық санағы бойынша). Қаланың тарихы көне заманнан бастау алады. Гомердің заманында бұл жерде Фарес (Φαρρές) қаласы орналасқан. Қазіргі кезде ол жерде франктар салған қамал орналасқан. Қала маңызды әкімшілік, сауда және экономикалық орталық болып саналады. Қаланың экономикасы ауылшаруашылығына негізделген. Онда Пелопоннеса университетінің бірнеше факультеті ашылған. Сонымен қатар қалада көптеген көне ескерткіштер бар. Қасиетті Апостолдардың шіркеуі – қаланың нышаны болып табылады. 10 ғасырда салынған византиялық шағын шіркеулер бар. Бенаки мұражайында қола дәуірінен бастап Рим империясына дейінгі аралыққа жататын Мессенийдің маңызды археологиялық ескерткіштер сақтаулы. Ал әскери мұражайларда әртүрлі дәуірге жататын грек жауынгерлерінің қарулары мен киімдері бар. Дереккөздер
Хэйлибэри Астана

Хэлибери Астана мектебі 2011 жылы құрылған Британдық жеке мектебі. Мектеп Қазақстан Республикасы, Астана қаласында орналасқан. Мектеп тарихы мен даму барысы Ежелден келе жатқан британдық беделді Хэлибери мектебі Шығыс Үндістан компаниясының арқасында бұрыннан Азия елдерімен ара-қатынасын бекіткен. Ұлыбританияның кез келген мектебінде Қазақстандық оқушылардың саны көп болғандықтан, осы дәстүрді жалғастыру мақсатында Хэлибери мектебі 2008 жылы Қазақстан Ремпубликасы, Алматы қаласында ашылды. Хэлибери Алматы мектебінің қарқынды даму барысында, ел ордасы Астана қаласында ұқсас мектеп салу жоспарланды. Жоба 2009 жылы басталып, мектеп құрылысы 2010 жылдың шілде айында басталды. Мектеп дизайны Ұлыбританиядағы Хэлибери мектебінің жаңа жобасына сәйкес. Мектеп ағаш егілген кең алаң мен сыныптар топтамасымен қоршалған амфитеатр, спорттық құрал жабдықтар мен ішкі ойын алаңдарымен жабдықталған. Хэлибери Астана мектебі Ұлыбританиядағы Хэлибери мектебінің Қазақстан алдындағы міндеттемесі мен Орталық Азия аймағының даму белгісі. Білім беру мақсаты мен талаптары Хэлибери Астана мектебі 2011 жылы тамыздың 31-де елбасы Нұрсұлтан Назарбаевтің қолдауымен ашылды. Хэлибери Алматы, Орвел Парк қаласындағы Саффолк және Малверн қаласындағы Даунс мектептерінің директоры болған Эндрю Остер мырзаның басшылығымен мектепте 2 жастан 11 жасқа дейін балалар білім ала алады. Жыл сайын мектепте балалар саны мен жасы өсіп, ақыры 18 жасқа толғанға дейін білім ала алады. Ұлыбританияның барлық мектептерінде оқытылатын сабақтар тізімімен қатар, Хэлибери Астана мектебінде әр жас оқушыларына Қазақ тілі, Орыс тілі, География және Тарих пәндері оқытылады. Тіл пәндерінен басқа сабақтардың барлығы 3 тілдік білімі бар ассистенттердің көмегімен ағылшын тілінде жүргізіледі. Мектепте бала-бақша, мектепке дайындық, Key Stage One және Key Stage Two сатыларында дәріс Ұлыбританияның білім беру үлгісіне сай британдық тәжірибелі мұғалімдермен беріледі. Key Stage Three сатысы 2012 жылы басталып, оқушылар 16 жаста IGCSE (халықаралық орташа білім сертификаты), және 18 жаста IB (Халықаралық Бакалавриат) Дипломын алу үшін емтиханға дайындалады. Ұлыбританияның барлық жеке мектептерінен қалыспайтын оқу үрдісінде қажетті барлық құрал-жабдықтармен жарақтандырылған, баланың ағылшын тілі білімін жетілдіретін қызықты да есте қаларлық дәріс берумен қатар мектеп мақсаты оқушыларға болашақта Қазақстан, Ұлыбритания және АҚШ елдеріндегі үздік университеттерде оқу мүмкіндігін беру. Соңғы жаңалықтар Қазақ, орыс және ағылшын ұлт оқушылары басым болса да, мектепте тағы 20 ұлт өкілдері оқиды. Осы балалардың барлығы Ұлыбританиядағы Хэлибери мектебінің атақты түлектерінің атымен аталған үйлерге (house) бөлінеді. * Атли, Фиона Белл * Бартл Фрер, Хелен Остер * Эдмонстоун, Джонатан Ричардс * Киплинг, Бенжамин Фарели Атли үйінен басқалары Ұлыбританиядағы Хэлибери мектебінде де кездеседі. Болашақта даму жоспарлары Қазақстаннан тыс жерде тұратын адамдар мен Орталық Азия елдері үшін мектеп интернаты 2014 жылы ашылады деп жоспарланды.
Каламбака қаласы

Каламбака қаласы (Грекия) — Грекиядағы қала. Халық саны 11 800 адам (2001 жылғы халық санағы бойынша). Қаланың тарихы көне ғасырларға жатады. Біздің заманымызға дейінгі 167 жылы Рим басқыншылары қиратады. Дегенмен 11 ғасырға дейін қала тіршілік етеді. Осы кезде қала атауы «Стаги» (, тікелей аудармасы «тамшылар») болып өзгереді. Каламбака қазіргі атауын Осман империясының билігі кезінде алып, маңызды сауда орталығы болады. 1854 жылы 1-10 мамырда қалада көтеріліс басталып, гректер Христодула Хадзипетросаның басшылығымен қаланы басып алады. 1881 жылы 24 тамызда қаланы түріктерден толықтай азат етеді. Қалада 10-11 ғасырларға жататын көне және маңызды ескерткіштер бар. Дереккөздер
Кардица қаласы

Кардица қаласы (Грекия) — Грекия қаласы. Халық саны 37 768 адам (2001 жылғы халық санағы бойынша). Қаланың негізі Осман империясының кезінде қаланды. Кентті Аграф тауының тұрғындарынан қорғану үшін салған. Кент жайында алғаш рет 1810 жылы ағылшын саяхатшы, әскери-теңіз флотының полковникі Уильям М. Лик жазады. 1821 жылы қалада оба ауруынан көптеген тұрғындар қайтыс болады. Дегенмен ғасырдың ортасында қалада 400 шаңырақ саналған. 1882 жылы кентті түріктерден азат еткеннен кейін қала болып өзгертіледі. Грекиядағы Азамат соғысы кезінде 1948 жылы Грекияның Демократиялық әскерінің қарулы күштері қалаға шабуыл жасағанда қанды қақтығыс болған. Бұл қақтығыс желтоқсанның 11-нен 12-не қараған түні орын алады. Қала тұрғындарының қауіпсіздігі үшін артиллериясы бар 600 үкімет әскері және 90 полиция қызметкерлері қалада орналастырылған. Көшелерде қақтығыстар басталып, 13 желтоқсанның кешіне дейін жалғасты. Қала тұрғындарының арасында 50 адам қаза тауып, 500 адам кепілгер болған. Ұлттық әскерден 19 адам қаза тауып, 85 жараланады. Дереккөздер
Алексей Михайлович Бонди

Алексей Михайлович Бонди – совет актері және драматург. 1948 жылы Ресей Федерациясының еңбек сіңірген әртісі атағын алады. 1918 жылы алғаш рет Г. Гауптманның Меерхольд қойылымына «Ткачах» сахнасында шығады. 1918 жылы «Театр-Студиясы» жұмысына ауысады. Алексей Бонди 1923 жылдан бастап «Кривое зеркало» театрында кіші жанрда жұмыс істейді, кейін Ленинград және Мәскеу сатира театрында қызмет атқарады. 1926 жылы әдебиет талантын көрсетеді. 20-жылдардың аяғында Жас көрермендер театр сахнасында Бондидің үш пьесасы көрсетіледі: бесактті пьеса «Изобретатели» және екі бірактті «Экзамен» және «Загадочный багаж» пьесалары. 1937 жылдан бастап киноға түсе бастайды. Алексей Бонди – 1952 жылы көктемде дүниеден өтеді. Введенский мазарына жерленеді Фильмографиясы *1937 — Возвращение Максима — меньшевик *1938 — Выборгская сторона — меньшевик *1939 — Аринка — станция басшысы *1939 — Мужество *1939 — Человек в футляре — француз *1940 — Галя Дереккөздер
Кастория қаласы

Кастория қаласы (Грекия) — Грекияның солтүстік-батысындағы қала. Халық саны 17 038 адам (2001 жылғы халық санағы бойынша). Қаланың экономикасы аң терісінің өнеркәсібіне негізделген. Қаланың аймағында 500-ге жуық тері фабрикасы бар. Танымалылары: «AVANTI», «Alessandro Bosso». Екінші орында – туризм. Туристерді көне құрылыстар мен көрікті жерлер мен қоса дүкен аралап, аң терісінен жасалған ішіктер сатып алу қызықтырады. Сонымен қатар Кастория Эллад православ шіркеуінің орталығы. Рим империясының кезінде қала «Келетро» деген атпен танымал болған. Византия заманында қала аты «Юстиниануполис» болып өзгертіледі. Қала Орестиада өзенінің жағалауында орналасқан. Қала маңында Византия заманына жататын 70 шіркеу бар. Қала атының шығуының екі нұсқасы бар: біріншісі – грек «құндыз» сөзінен шыққан. Бұл жануар осы аймақты бұрыннан бері мекендеген. Екінші нұсқа бойынша – Леда мен Зевстің ұлы Кастораның құрметіне қойылған. Дереккөздер
Килкис қаласы

Килкис қаласы (Грекия) – Грекияның қаласы. Халық саны 18 000 адам (2001 жылғы халық санағы бойыншы). Қаланың экономикасы көпке дейін ауылшаруашылығына негізделген. Біздің заманымызға дейінгі 1 ғасырда Рим отарлауы кезінде «Калликум» (Callicum) деп атала бастады. 1014 жылы император II Василий блогар патшасы Самуиланың әскерін талқандағанда қазіргі қаланың негізін қалаған. 17 ғасырда Кукуш сауда және ауылшаруашылық орталығы болады. Екініш дүниежүзілік соғыс кезінде Грекияға герман-итальян-болгар үш жақты отарлау жүргізіледі. Германияның одақтасы ретінде Болгарияның осы аймақты өзіне қосып алуға мүмкінгі болады. Бастапқыда Килкис германдық отарлау аймағы болады, бірақ Шығыс майданға өз әскерлерін жіберу үшін Германия қаланы Болгарияның отарлау аймағына қосады. Жыл сайын қыркүйек айында қуыршақ театры мен пантомималардың халықаралық фестивалі болады. Дереккөздер
Лидчёпинг

Лидчёпинг – Швеция қаласы. Вестра-Гёталанд лендегі Лидчёпинг коммунасының астанасы. Халқының саны – 25 169 адам (2008). 1446 жылы қала мәртебесіне ие болған. Стокгольмнен оңтүстік-батысқа қарай 290 шақырым қашықтықта және Гётеборг ленінің орталығынан солтүстік-шығысқа қарай 110 шақырым қашықтықта орналасқан. Венерн көлінің оңтүстік жағалауы жақын болғандықтан қала кей уақыттары қала «Венеріндегі Лидчёпинг» деп аталады. Қаланың орталығы арқылы Венерн көліне келіп құятын Лидан өзені өтеді. Ол қаланы екі бөлікке бөліп жатыр. Шаһардың оң жақ бөлігі «ескі қала», сол жақ бөлігі «жаңа қала» деп аталады. Сонымен қатар қалада теміржол вокзалы, айлақ және әуежай бар. Дереккөздер
Қаршы (қала)

Қаршы — Өзбекстанның Қашқадария облысынының әкімшілік орталығы. Халық саны — 238,2 мың адам. Географиясы Қаршы Памир-Алай тау жүйесінің батыс бөлігіндегі Қаршы алқабында, Қашқадария өзенінің бойында орналасқан. Климаты — құрғақ, жауын-шашын мөлшері — жылына 200-400 мм. 1970 жылдары Әмудария өзенінен жерді қолдан суару каналы жүргізілген. Қала Ташкент қаласының оңтүстік-батысынан 400 км қашықтықта орналасқан. Қаршының шығысынан 10 км қашықтықта Қаршы-Ханабад әуе-әскери базасы бар. Ең жақын қалалар және оларға дейінгі қашықтық Қаршы — үлкен қала. Ол өз елінде (Өзбекстан) халық саны бойынша 7-ші орында, облыста (Қашқадария облысы) көш бастап тұр. Әлемдегі барлық қалалар арасындағы орны: шамамен 2138 орын. Ең жақын қалалар және оларға дейінгі қашықтық: Бешкент (12 км), Жаңа Нышан (25 км), Қасан (26 км), Ақалтын (29 км), Мұғлан (33 км), Жаңа Мырышкер (44 км), Ғұзар (48 км), Қамашы (59 км), Тәлімаржан (65 км), Мүбарак (69 км), Шырақшы (71 км), Яккабаг (78 км), Қарашина (89 км), Нұрабат (93 км), Су қоймасы (117 км), Жұма (120 км). Тарихы Василий Бартольдтің пікірінше моңғол ханы Кебек (1318–1326 жылдары) Мәуереннаһрға қоныстанған соң, оның оңтүстік бөлігінде "Қаршы" сарайын тұрғызған. Моңғол тілінде "қаршы" сөзі "сарай" мағынасын береді. 1364 жылы Темірлан мұнда бекініс салды. Үлкен базар мен оазиске нәр беретін Қашқадария өзенінің суы, әдетте шығыстағы қаланың гүлденуінің кілті болды. Архелогиялық қазбалар қаланың негізі 2700 жыл бұрын қаланғанын дәлелдеп отыр. Сәйкесінше қала Өзбекстандағы ең ежелгі қалалар тізімінде. Осыған қарай 2006 жылы қаланың 2700-жылдығы аталып өтілді. Бұхара хандығы кезеңінде Қаршы қаласы бектіктің орталығы болған және ол тұрғындарының саны жөнінен Бұхара қаласынан кейін екінші орында тұрды. 1926 жылы Қаршы қала дәрежесіне көтерілді. 1926 жылы Қаршы қала мәртебесін алғанда, өзбек ағартушысының құрметіне Бекбуди деп атала бастады. 1936 жылы ол өзінің тарихи атауына қайта оралды. Экономикасы Қала маңында – табиғи газ өндіру (Шұртан кен орны, т.б.), «Шұртанмұнайгаз» зауыты (сұйытылған газ өндіру), Шұртан газ-химия кешені, Шуртан-Шерабад газ құбыры бар. Сондай-ақ мақта және дәнді дақылдар өндіріледі. Көрнекі жерлері Негізгі көрікті жерлер: *Қожа Адбул Әзиз медресесі — қаладағы ең үлкен, қазіргі уақытта облыстық мұражай; *Рабия медресесі — 19 ғасырдың соңындағы әйелдер медресесі; *Көк Күмбез мешіті — кешеннің бір бөлігі 16 ғасырдағы ғимарат. Дереккөздер
Комотини қаласы

Комотини қаласы (Грекия) – Грекияның солтүстік-шығысындағы қала. Халық саны 52 659 адам (2001 жылғы халық санағы бойынша). Қаланың атауының шығу тарихы осы уақытқа дейін нақты белгісіз. Қазба жұмыстары барысында адамдар бұл аймақты палеолит дәуірінен бері мекендеген. Біздің заманымызға дейінгі 2000 жылы аймақты көне фракиялықтар мекен еткен. Біздің заманымызға дейінгі 7 ғасырда Орталық Грекия мен Эгей теңізінің аралдарынан отаршылдар келіп, жағалаудың маңында тұрақтады. Бұл Марония, Дикея, Авдира, Месимвира және Энос қоныстарының қалыптасып жатқан кезі еді. Бұл қоныстар уақыт өте маңызды коммерциялық орталыққа айналады. Біздің заманымызға дейінгі 4 ғасырда Фракияны Ескендір Зұлқарнайын жаулап алады. Қалада 20 шамасында бастауыш мектеп, 7 гимназия немесе толық емес орта мектеп, толық орта білім беретін 4 мектеп және техникум бар. Комотини – Солтүстік Грекиядағы жақсы танымал университет. 1973 жылы қалада «Демокрит» Фракиялық университеті ашылады. Онда: *Заң мектебі *Халықаралық экономикалық қатынастар және Даму бөлімі *Дене шынықтыру және Спорт *Тарих және Этнология *Грек әдебиеті *Әлеуметтік әкімшілік *Халықаралық қаржы қатынасы және Даму *Тілдер, Әдебиет және Қара теңіз елдерінің өркениеті факультеттері бар. Танымал тұлғалар *Каратеодори, Константин [1873-1950] – грек тегінен шыққан немістің ұлы математигі. Ол Берлинде туғанымен ата-тегі Комотиниден шыққан. Қалада Каратеодоридің мұражайы бар. Дереккөздер
Михо Борашвили

Михо Борашвили – грузин актері және кинорежиссер. Биографиясы 1979 жылы Ленинград мемлекеттік театр, музыка және кинематография институтын тәмамдайды. 1969-2006 жылдар аралығында «Грузинский телефильм» компаниясында жұмыс істейді. Алғашқыда кинорежиссер ассистенті, 1989 жылдан бастап кинорежиссер болып жұмыс істейді. 1966 жылдан бастап деректі фильмдер бөлімінде жетекшілік қызмет атқарады. Ал 1991 жылдан бастап Худсовет студиясының ассистенті болады. 1995 жылдан бастап Грузия кинематографистер Одағының мүшесі болады. 2003 жылдан бастап Шота Руставели атындағы театр және кино университетінде педагогикалық шығармашылықты жүргізеді. Режиссура шеберлігін басқарады, профессор. Актер ретінде бірнеше фильмдерге түседі: : «Лурджа Магданы», «Чужие дети», «Я, бабушка, Илико и Илларион», «Бэла», «Ну, и молодежь…». «Грузинский телефильм» компаниясында 30 деректі және 2 толықметражды көркем фильм түсіреді. Дереккөздер
Александр Сергеевич Бордуков

Александр Сергеевич Бордуков – совет, орыс театр- және киноактері, режиссер. Ресей Федерациясының еңбек сіңірген әртісі. Аудиокітаптарды дыбыстайды. Александр Бордуков 1946 жылы 27 қаңтарда Мәскеуде дүниеге келеді. 1989 жылы Н.В. Гоголь атындағы Мәскеу драма театр құрамына келеді. Театрда сомдаған рөлдері *Н. В. Гоголдің «Ночь перед Рождеством» Режиссёрі: Сергей Яшин — Рудый Панько[2] *Василия Шкваркиннің «Чужой ребёнок» Режиссёрі: Александр Бордуков — Прибылев[3] Фильмографиясы *1972 — Страница жизни — Дима * 1972 — Сказка о четырех близнецах — близнецы: Беляк, Черныш, Пестряк, Рыжик * 1972 — Свободный час * 1973 — Детство. Отрочество. Юность * 1973 — Разные люди — Фёдор Иваненко * 1976 — Тимур и его команда — эпизод * 1984 — Ошибка великого Васи Осокина * 1985 — Подружка моя * 1991 — Привал странников — Лёшка «Американец» Дереккөздер
Лулео

Лулео — Швецияның солтүстік-шығысындағы қала және порт.. Халқының саны – 57 679 адам (2008). Негізі 1621 жылы қаланған. 1887 жылы қалада қатты өрт болып, оның әсерінен ғимараттың жарты бөлігі жойылған. Осыдан кейін қала қайта қалпына келтірілген. Сонымен бірге қалада жаңа готикалық стильде шіркеу салынып, оған монарх Оскар –Фредериктің есімі берілген. 1904 жылы шіркеу кафедралды собор болған. Шіркеу сүмбесінің ұзындығы 67 метр. Бұл шаһардағы ең биік ғимарат саналады. Қала экономикасында қара металлургия, машина жасау, кесілген ағаш дайындамалары мен целлюлозалар өндірісі және Лапландиядан темір рудасын экспорттау жетекші рөл атқарады. Қала шведтің музыкалық Movits! тобының отаны болып табылады. Дереккөздер
Роалд Дал

Роалд Дал (кейбір аудармаларда - Роалд Даль, ; 13 қыркүйек 1916, Кардифф, Уэльс, Британ империясы — 23 қараша 1990, Оксфорд, Оксфордшир, Англия) — Англияға Норвегиядан қоныс аударған эмигранттар отбасында 1916 жылы дүниеге келген. Ол Дэрбиндегі Рэптон орта мектебін бітірген соң, Shell Petroleum мұнай кәсіпорнына жұмысқа тұрады. Көп ұзамай оны кәсіпорын басшылары «Шеллдің» Шығыс Африкадағы өкілетті өкілі қызметіне жібереді. Екінші дүниежүзілік соғыс кезінде Роалд Дал әскер қатарына шақырылады. Майданға дайындау кезінде ұшқыш мамандығын меңгеріп, Британ әскери-әуе күштерінің құрамына еніп, алғы шепте шайқасады. 1942 жылы ауыр жарақат алған ол ауруханада ұзақ уақыт емделеді. Ауруханадан шыққаннан кейін Вашингтондағы елшілікке әскери атташенің көмекшісі болып орналасады. 1942 жылдың аяғында алғашқы кітабы «Гремлиндер» деген атпен баспадан шығады. Содан бастап «Сізге ұқсас біреу», «Сүю», «Өз күшімен», «Оғлан» кітаптары, сонымен қатар «Роалд Далдың таңдамалылары» атты кітап жарық көреді. Осыларға жалғас «Күтпеген әңгімелер», «Өмірдің тәтті сырлары» атты әңгімелер жинақтары мен «Менің Освалд ағайым» атты романы басылады. Осы шығармаларының бәрі әлемнің 60 тіліне аударылып, дүние жүзінің түкпір-түкпіріне кеңінен тарады. Роалд Дал балаларға арнап «Джеймс және алып шабдалы», «Чарли және шоколад фабрикасы», «Сиқырлы саусақ», «Ғажайып мистер Фокс», «Мыстандар», «Матилда» кітаптарын жазды. Оның шығармаларының желісі бойынша «Уолт Дизней», «Коламбия пикчерз» кинокомпаниялары көркем фильмдер мен мультфильмдер түсірген. 1971 жылдан бері «Вилли Воңка және шоколад фабрикасы» деген атпен әлем экрандарында көрсетіліп келеді. Дереккөздер Сыртқы сілтемелер * [http://www.roalddahl.com/ Роалд Далдың ресми сайты]
Борис Николаевич Борисов

Борис Николаевич Борисов – совет, орыс театр- және киноактері. Биографиясы Борис Борисов 1947 жылы 16 сәуірде Донецк облысы Макеевка қаласында дүниеге келеді. 1964 жылы «Илемдеу өндірісі» мамандығы бойынша металлургиялық техникумды тәмамдайды. 1964-1966 жылдары С.М. Киров атындағы Макеевский металлургия зауытында жұмыс істейді. 1969 жылы Ленин Комсомолы атындағы Донецк халық театры студиясын, 1973 жылы Мәскеу хореография драма театр академиясының мектеп-студияснын тәмамдайды. 1972-1992 жылдары МХТА-да, театр ұжымы таралғаннан кейін М. Горький атындағы МХТА-да жұмыс істейді. 1981-1986 жылдары профессор В.П. Марков курсында актерлік шеберліктен сабақ береді. Театрдан кеткеннен кейін жүк тиеуші болып жұмыс істейді. 2010 жылы 5 желтоқсанда Мәскеуде дүниеден өтеді. Мәскеу Матинский мазарына жерленеді. Фильмографиясы * 1971 — День за днем — студент * 1974 — Соло для часов с боем — Санитар * 1974 — Предварительная защита — Сергей * 1976 — Строговы — Матвей Захарович Строгов * 1976 — Мы вместе, мама — Пётр * 1977 — Эхо в пуще — Андрей Прокопеня * 1977 — Рожденная революцией — майор Сухарев Борис Николаевич * 1977 — Последняя встреча * 1978 — У меня все нормально — майор Ведрич * 1979 — Тяжёлая вода — Арнольд Петрович, командир подводной лодки * 1979 — Поэма о крыльях — Князев * 1979 — Месяц длинных дней — Степан * 1980 — Мятеж — Береснев * 1980 — Главный конструктор — Иван, директор завода * 1981 — От зимы до зимы — Поспелов * 1981 — Игра без козырей — Григонис, капитан милиции * 1982 — Сто первый — старшина Беланов * 1985 — Тревоги первых птиц — Григорий Горовой * 1985 — Подвиг Одессы — капитан Н. В. Зиновьев, командир 412-й батареи * 1985 — Матрос Железняк — Дыбенко * 1986 — Секретный фарватер — Рышков, начальник контрразведки флота * 1986 — Мужские тревоги — командующий * 1990 — Кодры Дереккөздер
Виктор Алексеевич Борисов

Виктор Алексеевич Борисов – совет, орыс театр- және киноактері. Ресейдің еңбек сіңірген әртісі. Биографиясы Виктор Борисов 1953 жылы 26 мамырда дүниеге келеді. 1980 жылы ГИТИС-тің актерлік факультетін тәмамдайды. 1989 жылдан бастап Оңтүстік-Батыстағы театрда актер болады. 1997 жылы Ресейдің еңбек сіңірген әртісі атағына ие болады. Қызы Анастасия — Луна театрының актрисасы. Фильмографиясы Театр * «Слишком женатый таксист» — Бобби Франклин * «Куклы» — Антрепренер дон Олегарио * «Даёшь Шекспира» — Валентин * «Вальпургиева ночь» — Прохоров * «На дне» — Бубнов * «Щи» — Повар в законе, Царская уха и Ямщик * «Укрощение строптивой» — Транио * «Мастер и Маргарита» — Римский * «Сон в летнюю ночь» — Плотник Пигва * «Макбет» — Росс * «Самоубийца» — Виктор Викторович Кино * 1979 — Ватага «Семь ветров» * 1980 — Белый ворон * 1981 — Через Гоби и Хинган — раненый пограничник * 1981 — Чёрный треугольник * 1986 — Посторонним вход разрешён * 1989 — СЭР * 1990 — Дина * 1990 — Супремен * 2000 — Редакция * 2001 — Игры в подкидного * 2003 — Русские амазонки 2 * 2005 — Мужской сезон: Бархатная революция * 2005 — Охота на изюбря * 2007 — Завещание Ленина — главврач в доме престарелых * 2007 — Исчезновение * 2008 — Папины дочки — врач * 2008 — Автобус — Ерофей Михайлович * 2008 — Частник — Фёдорыч * 2009 — Однажды будет любовь — врач районной клиники *2010— Анжелика — дед-таксист Дереккөздер
Қорғантөбе

Қорғантөбе — Өзбекстан қаласы. Әндіжан облысы Қорғантөбе ауданының орталығы. Халық саны — 19 565 адам. Қорғантөбе 1976 жылы қала дәрежесіне ие болды. Сипаттама Ол Әндіжаннан оңтүстік-шығысқа қарай 41 шақырым жерде орналасқан, мұнда темір жол Қорғантөбе арқылы Қырғызстан шекарасына қарай өтеді. Қала Оңтүстік Ферғана каналының бойында, шекарадан және көрші Қарасу қаласындағы өткізу пунктінен 6 шақырым жерде орналасқан. Ең жақын қалалар және оларға дейінгі қашықтық Қорғантөбе — шағын қала. Ол өз елінде (Өзбекстан) халық саны бойынша 81-орында, облыста (Әндіжан облысы) 6-шы орында. Әлемдегі барлық қалалар арасындағы орны: шамамен 14735 орын. Ең жақын қалалар және оларға дейінгі қашықтық: Қарасу (10 км, Қырғызстан), Қарасу (10 км), Дардак (10 км), Айым (10 км), Жалаңқұдық (10 км), Оңтүстік Аламысық (13 км), Қожабат (18 км), Сұлтанабат (18 км), Ханабад (19 км), Ош (24 км, Қырғызстан), Бұлақбасы (24 км), Манас (29 км, Қырғызстан), Пахтабат (30 км), Әндіжан (35 км), Қошқарата (40 км, Қырғызстан), Құйғанжар (40 км), Мархамат (44 км), Өзген (45 км, Қырғызстан), Асака (45 км). Инфрақұрылымы Қорғантөбе — егіншілік, мал шаруашылығы, ауыл шаруашылығы шикізатын өңдеу дамыған облыстың маңызды агроөнеркәсіптік орталығы. Өнеркәсіп орындарының ішінде Қорғантөбеде құрал-сайман зауыты, ұн комбинаты, тігін фабрикасы (трикотаж және шұлық бұйымдарын шығаратын) және облыс қалалары үшін дәстүрге айналған мақта тазалау зауыты бар. Аудан орталығы ретінде Қорғантөбенің көліктік, білім беру және медициналық инфрақұрылымы дамыған. Қалада мәдени орталықтар, спорт алаңдары, қалалық саябақ бар. Сондай-ақ қалада Андижан 1 - Өзбек Қарасуы теміржол желісіндегі Савай теміржол стансасы бар. Дереккөздер
Nissan

Nissan Motor Co., Ltd. (жапонша 日産自動車株式会社, ниссан дзидо:ся кабусикигайся) — әлемдегі ірі жапон автомобиль шығарушы компания. Компания негізі 1933 жылы қаланған. 2010 жылы «Ниссан» компаниясы әлем рейтингісінде (жапон автомобиль шығарушыларының ішінде Toyota мен Honda-дан кейінгі 3-орында) автомобиль шығарушы компаниялардың ішінде 8-орынға шығады. Штаб-пәтері Токиода орналасқан. 2010 жылы Иокогамаға көшіру жоспарланады. Иемденушілер мен басшылық Компания акциясының 44,4%-ы Renault S.A. француз компаниясына тиесілі. Nissan Motor Co., Ltd. Компаниясының президенті және аға орындаушы директоры – Карлос Гон. Қызметі «Nissan» маркасымен жеңіл және коммерциялық автомобильдер көптеп шығады. Сонымен қатар компания «Infiniti » маркасындағы «люкс» класс автомобильдерін сатады. 1983 жылға дейін және де 1997 жылдан бастап «Datsun » маркасындағы автомобильдер шығарады. Дереккөздер
Владимир Владимирович Борисов

Владимир Владимирович Борисов (3.03.1948, Мәскеу) – совет, орыс театр- және киноактері. 2000 жылы Ресей Федерациясының халық әртісі атағын алады. Биографиясы 1974 жылы М.С.Щепкин атындағы театр училищесін тәмамдап, драма театр және киноактері болады. Қазіргі уақытта М.Горький атындағы Самара драма театр академиясында қызмет атқарады. Кинода сомдаған рөлдері * 1970 — Кум Моргана * 1978 — Вечный зов — Семён Фёдорович Савельев * 1978 — Емельян Пугачёв — Ваня Почиталин * 1979 — На исходе лета — Юрий Антонович Веденеев * 1979 — На таежных ветрах * 1980 — Хлеб, золото, наган — Владимир Горбач * 1984 — Граждане Вселенной — Антон Кротов * 1986 — За явным преимуществом — Игорь * 1987 — Зеркало для героя * 1989 — А был ли Каротин? * 1990 — Дина * 1991 — Большое золото мистера Гринвуда — Леонид Пантелеев * 1991 — Игра в смерть или Посторонний * 1991 — Привал странников — Сырцов * 1992 — Свободная от мужчин * 1995 — Я иду искать *1999 — Простые истины Дереккөздер
Лев Иванович Борисов

Лев Иванович Борисов – совет және орыс актері. Ресейдің халық әртісі. Биографиясы Лев Иванович Борисов 1933 жылы 8 желтоқсанда Иваново облысы Плес қаласында дүниеге келеді. Актер Олег Борисовтың кішкентай інісі. 1956 жылы Б.В. Щукин атындағы театр училищесін тәмамдап шығады. 1960 жылға дейін театр студиясында жұмыс істейді. 1960-1974 жылдар аралығында Спартаковский драма театрында, 1974-1981 жылдары А.Н. Островский облыстық театрында, 1981-1987 жылдары К.С. Станиславский атындағы Мәскеу драма театрында актер болады. 1987 жылдан бастап М.Н. Ермолова атындағы Мәскеу театр орталығында актерлік қызмет атқарады. 1982 жылы «Мосфильм» киностудиясында жас кинематографистер кинофестивалінде «Похождения графа Невзорова» фильміндегі ең үздік ер рөлін сомдағаны үшін марапатталады. 1990 жылы «Созвездие» кинофестивалінде ең үздік ер рөлі үшін сыйлықтың иегері болады. 2001 жылы Ресейдің халық әртісі атағын алады. Дереккөздер
Михаил Борисович Борисов

Михаил Борисович Борисов – совет және орыс режиссері, актер. Ресейдің еңбек сіңірген өнер қайраткері. Б. Щукин атындағы театр институтының профессоры. Биографиясы Михаил Борисов 1972 жылы Мәскеу тау-кен институтының инженерлік факультетін тәмамдайды. 1982 жылы Б.В. Щукин атындағы Жоғары театр училищесін бітіріп шығады. 1989 жылы Б.В. Щукин атындағы Жоғары театр училищесінің ассистентурасын тәмамдайды. 1983-1987 жылдары режиссер, кейін Томскі драма театрында бас режиссер болады. 1987-1989 жылдары Мәскеутеатрында, 1989-1991 жылдары «Глобус» Мәскеу драма теат театрында режиссерлік қызмет атқарады. 1994 жылдан бастап «Русское лото» апта аралық бағдарламасының жүргізушісі және көркемдік жетекшісі болады. Фильмографиясы *2007 — «Сваха» *2008 — «Обручальное кольцо» — Леонид Андреевич Степанов *2009 — «Ермоловы» — Григорий Федорович Корочкин 2009 — «Артефакт» — капитан Егоров, аға инспектор *2009 — «Закон и порядок: Преступный умысел» (3 сезон) — Эдуард Михайлович Туревич, архитектор, «Хаос» сериясы *2009 — «Огни большого города» — Тьерри *2010— «Подарок судьбы» — «Элит-Хаус Мебель» басшысы *2010 — «Вы заказывали убийство» —Леонид Анатольевич, «Люди» газетінің бас редакторы Дереккөздер
Renault

Renault S.A. (Рено́ С. А.) — француз автомобиль шығарушы корпорациясы. Компанияның штаб-пәтері Парижге жақын Булонне-Билланкурда орналасқан. Бұл Renault - Nissan - Mitsubishi Альянсының мүшесі. Иемденушілер мен басшылық Компанияның ірі акционерлері – Франция үкіметі (15,01 %) және Nissan (15 %). Директорлар кеңесінің төрағасы – Луи Швейцер, бас директор және президент – Карлос Гон. Қызметі Францияның Alpine (100 %), Румынияның Dacia (99,43 %) және Кореяның Renault Korea Motors (52,9 %) компаниялары Renault-тың бақылауында. Сонымен қатар, компания жапон Nissan Motors компаниясының 44,3 % , Daimler компаниясының 30 % және швед AB Volvo компаниясының 20,5 % акцияларын иемденуде. Альянс Renault және Nissan (Renault Nissan Alliance) әлем бойынша автомобиль шығарудан 4-орында. Өнімдері Дереккөздер
Honda

Honda Motor Co., Ltd. (жапонша 本田技研工業株式会社 хонда гикэн ко:гё кабусики гайся?) – автомобиль және мотоцикл шығаратын халықаралық өндірістік компания. Тарихы Компания негізін 1948 жылы қалаған – Соитиро Хонда (жапонша 本田 宗一郎 Хонда Со:итиро:?). Honda 1960 жылдарға дейін (қазір де) мотоцикл шығарумен айналысады. 1973 жылғы дағдарыстан (мұнай бағасының өсіп кеткен кезі) кейін Honda жанармай үнемдеуіш автомобильдері АҚШ және Еуропа нарықтарында үлкен сұранысқа ие болады. Қызметі Өнімдері – жеңіл автомобильдер, жүк көліктері, ұшақтар, мотоциклдер, скутерлер, электрогенераторлар, мотопомптар, роботтар және т.б. Алдағы жоспарда Био-жанармай (этанол), фотоэлектрлік элементтер шығару бар. Басшылық Президенттер * Соитиро Хонда (1948–1973) * Киёси Кавасима (1973–1983) * Тадаси Кумэ (1983–1990) * Нобухико Кавамото (1990–1998) * Хироюки Ёсино (1998–2004) * Такэо Фукуи (2004–2009) * Таканобу Ито (2009– қазіргі кезде) Дереккөздер
Барабанды құрғатқыштар

Барабанды құрғатқыштар— байыту нәтижесіндегі концентраттарды құрғату үшін қолданылатын аппарат. Негізгі бөлшегі — цилиндрлі барабан. Ол ақырын айналып тұрады. ішіне түсірілген зат цилиндрдің ішкі бетіне орнатылған бұдырлармен көтеріле қопсып, екінші шетіне жылжығанда қысыммен берілетін ыстық ауа әсерімен оның ылғалдығы төмендеп құрғатылады. . Дереккөздер
Жүгірмектер

Жүгірмектер — кенді ұнтақтау және амальгамациялау диірмендері — бұл диірмен түрі алтын кенін өндегенде қолданылады. Кен шойын табақ түбінде тез қозғалатын денелер арқылы жаншылып, қажалып ұнтақталады. Диірменге салынған кенге сумен бірге сынап құйылады.. Дереккөздер